Hei! Olet vaihtanut kolmelle tielle access-arvon privateen. Itse arvioin aiemmin, ettei private-arvoille ole perusteita ja poistin ne taannoin. Yksityisteillä saa lähtökohtaisesti kulkea jalan ja pyörällä. Nämä tiet eivät myöskään kulje asuinpihojen läpi, eli sekään ei ole peruste kieltää kulkeminen. Maatalousrakennuskeskittymien läpi kulkevilla teillä saa myös jokaisenoikeuksien myötä kulkea. Alueella on muistutuskylttejä koti- ja julkisrauhasta, mutta arvioni mukaan niiden perusteella ei voi näillä kolmella tiellä kulkemista kieltää. 

Tie ei kulje asuinrakennuksen pihalla, koska asuinrakennuksen https://www.openstreetmap.org/way/760744138 piha rajoittuu selvästi muuri- ja aitarakennelmilla, pensailla ja puilla, eikä tie kulje näiden rajaamalla alueella. 

Julkisrauha suojaa tuotantolaitoksia. Lakitekstissä kuitenkin puhutaan rakennuksista, ei alueista. Rakennusten ohi saa siis liikkua. Jotta ALUE voisi olla julkisrauhan suojaama, tulee tämän olla viranomaisen päätöksellä vahvistettu ja alueen myös aidattu. Huomautan myös sen, että jotta kyseessä olisi julkisrauhan rikkominen, tulee aiheutua vähäistä suurempaa haittaa. Tiellä kävely tai fillarointi aiheuttaa nähdäkseni korkeintaan vähäistä, jos sitäkään, haittaa.

Tietoni perustuvat julkaisuun ”Jokamiehenoikeudet ja toimiminen toisen alueella. Lainsäädäntöä ja hyviä käytäntöjä” sekä rikoslain 24. luvun pykäliin 1 ja 3.

Mikäli asiassa on seikkoja, joita en ole huomioinut, kuulisin asiasta mielelläni lisää.